**המכללה לביטחון לאומי**

**מחזור מז' 2019- 2020**

**" הזמן הצהוב" – בעיה ו – 4 דפ"אות**

**הבעיה**

1. הגרף המתהווה למחזור מ"ז, מציב בעיה קריטית בעונה הרביעית. החל מהשבוע ה – 38, ולמעשה כבר מתאריך ה 15.5.20 ועד תאריך ה – 2.6.20 (כולל), מצויים המשתתפים בזמן "פרויקט גמר" (להלן: **הזמן הצהוב**). זמן שאינו מוגדר ואינו מובנה כלל ועיקר, דבר העלול להוביל לנדידת מוחות ומשתתפים למחוזות השעמום והבטלה.
2. יתרה מכך, למעשה כבר עם חזרת המשתתפים מסיור מזרח בתאריך ה 7.5.20 מתהווה לו הזמן הצהוב, "מופרע" רק על ידי תחקיר סיור מזרח וסיור תשתיות (שנתקשה, עד מאד לקיימו אחרי הסיור למזרח בשל בעיות תיאומים והכנה).
3. לא זו אף זו, בסיומו של הזמן הצהוב, בתאריך ה 3.6.20 מתחילים ימי סמינר ארה"ב, וממשיכים את העדר המיקוד אל סיור ארה"ב, המסתיים בתחילת יולי.
4. הנה לנו מתכונת בעייתית, שעלולה להביא לסיום השנה כבר במאי 2020, ולהשליך באופן שלילי על כל העונות ועל החוויה כולה.

**לפיכך**

1. מצאנו לנכון, יהודה, אבי ואנוכי, להציע ארבע דרכי פעולה אפשריות; הנעות בין חשיבותו של פרויקט גמר והצורך להעניק לו קשב ראוי ומכבד, במתכונת חדשה או ישנה, לבין הצורך לצמצם את הזמן הצהוב ולקבוע בו זמנים ותהליכים.
2. נזכיר כי מתכונת פרויקט הגמר הישנה, מייצגת עבודה אישית בליווי מנחה אקדמי בנושאים מאושרים לכל משתתף. לעומת מתכונת חדשה, לפיה מדובר בפרויקט גמר מחקרי בקבוצות בנות 3 משתתפים מול בעיה, שתקבע על ידי הסגל.

**דרכי פעולה אפשריות**

דפ"א ראשונה – פג"ח מלא

1. במידה ונאמץ את ההצעה לפרויקט גמר מחקרי בקבוצות של שלושה משתתפים, שיבחנו ויכתבו בדרך משלבת על בעיה כבדה שיצוותו לעסוק בה, ישמשו ימי הזמן הצהוב, לדיוק, אימות ועימות של עבודתם המשותפת.
2. במסגרת ימים אלו, ידרשו המשתתפים להכין ניר עמדה ומצגת באנגלית ובעברית, שתציג את עיקרי העבודה.
3. בתוך כך בכל שבוע (מתוך שלושת שבועות הזמן הצהוב) נדרש לתאם פאנל מומחים בכיר, בפניהם תוצג העבודה. כל פאנל יעיר את הערותיו וישלח את הקבוצה לשפר ולדייק את עבודתה. כאשר הפאנל האחרון, בראשות האלוף ומומחים נוספים יהיה במסגרת המליאה כולה, ויהווה אקורד סיום לפרויקט הגמר המחקרי.
4. יתרונות:
   * התאמה מלאה בין פרויקט הגמר המחקרי במתכונתו החדשה לזמן הצהוב.
   * הזמן הצהוב מנוצל לשיפור וטיוב של פרויקט הגמר המחקרי.
   * ההצגות במליאה מאפשרות לכולם להתרשם מהפרויקטים וללמוד מהם.
   * מאפשר בחירה נכונה של הפרויקט/ים שיוצגו לרמטכ"ל לאחר החזרה מסיור ארה"ב.
5. חסרונות:
   * עדין נותרה מידה רבה של עמימות במסגרת הזמן הצהוב, שהשלכותיה נדונו במסגרת פרק הבעיה.
   * תיאום מומחים בכירים בתחומי ידע שונים, במסגרת הזמן הצהוב, קשה מאד לביצוע.
   * ככלל לא תתאפשר עבודה אישית (למעט משתתפים במסלול תזה)

דפ"א שניה – פג"ח קצוב בזמן

1. במידה ועבודות הגמר ימשיכו להתנהל על פי המתכונת הישנה, לפיה כל משתתף כותב, עבודה אישית בכללים אקדמיים, בנושא המעניין אותו. תשמש מסגרת הזמן הצהוב כימי עיסוק בבעיות גדולות ("ממותות").
2. לאחר תחקיר סיור מזרח, ועל פי ציוותים שיקבעו בהתאם לבחירות המשתתפים והחלטת סגל, יעסקו המשתתפים בכתיבה, בחינה וניתוח של כשש עד שמונה בעיות גדולות, על פי החלטת האלוף.
3. מסגרת הזמן הצהוב תנוצל למסע קבוצתי אל תוככי הבעיה, הגדרתה ופתרונה. המשתתפים ידרשו להציג את תוצריהם במליאה במצגת, לפאנל בראשות האלוף.
4. יתרונות:

* ניצול טוב יותר של מסגרת הזמן הצהוב בהובלת המשתתפים תוך שינוי המסגרת הלימודית הרגילה ואפשרות למסעות חקר קבוצתיים מועילים.
* שימור של העבודה האישית במתכונת הישנה לצד יצירה של מתכונת חדשה לזמן נתון התואמת את העונה האינטגרטיבית.
* מאפשר בחירה נכונה של הפרויקט/ים שיוצגו לרמטכ"ל לאחר החזרה מסיור ארה"ב. ושילוב עם הצגה של עבודה אישית אחת או יותר.

1. חסרונות:
   * מסגרת הזמן הצהוב נותרת עדין עמומה במקצת ותלויה במובילי הציוותים.
   * קושי בתיאום מומחים בעלי פניות לקבוצה ולבעיה.
   * סה"כ כשלושה שבועות ברוטו להתמודדות עם "ממותה" – לא באמת מספיק זמן.

דפ"א שלישית –תחנות עונתיות וסמינרים

1. בין אם נבחר במתכונת החדשה או הישנה לפרויקט הגמר, יפוצלו ימי הזמן הצהוב, לכל אחת מעונות שנת המב"ל, לרבות הימים שלפני סיור ארה"ב בעונה הרביעית, לטובת מעקב עיתי אחר התקדמות המשתתף או קבוצת המשתתפים.
2. בנוסף תנוצל מסגרת הזמן הצהוב לסמינרים נושאיים בתחומים שונים.
3. יתרונות:
   * אין עמימות – הזמן הצהוב ינוצל לסמינרים נוספים.
   * מעקב עיתי של המדריכים והמד"ר יעצים את חשיבות הפרויקט ויאפשר בחירה מדויקת של הפרויקטים שיוצגו לאלוף ולרמטכ"ל.
   * תוספת של נושאים מעניינים הנלמדים בקבוצות קטנות.
   * תתאפשר בחירה נכונה של העבודות שיוצגו לאלוף ולרמטכ"ל, לפני היציאה לסיור ארה"ב.
4. חסרונות:
   * עלויות תקציביות גבוהות יותר לצד צורך בתיאום של מספר לא ידוע של סמינרים בני מספר ימים. זאת בנוסף לימי סיור והוצאות מנהלתיות שונות.
   * פרויקט גמר במתכונת ישנה או חדשה, רק חלופה אחת אפשרית.

דפ"א רביעית – הזמן הצהוב

1. בין אם נבחר במתכונת החדשה או הישנה לפרויקט הגמר, הזמן הצהוב ישמש לעיסוק בפרויקט הגמר והצגתו.
2. המשתתפים יחלו את העיסוק בפרויקט הגמר בתחילת השנה (במועד שטרם נקבע) בהתאם למנגנון שיאושר, כאשר מסגרת הזמן הצהוב, תשמש לטובת הישורת האחרונה בפרויקט.
3. הימים האחרונים במסגרת הזמן הצהוב ישמשו להצגת העבודות בצוותים, במליאה ובפני האלוף.
4. יתרונות:
   * זמן משתתפים כל אחד על פי צרכיו.
   * אחריות המשתתף על הלמידה, הלכה למעשה.
   * תתאפשר בחירה נכונה של העבודות שיוצגו לאלוף ולרמטכ"ל, לפני היציאה לסיור ארה"ב.
5. חסרונות:
   * מסגרת עמומה מדי (ר' פרק הבעיה)
   * חשש כבד לפגיעה בחוויה הכוללת ובשנה כולה.

**סיכום**

1. לכל אחת מדרכי הפעולה האפשריות יתרונות וחסרונות. אולם לרביעית חסרונות כבדי משקל המובילים לטעמנו לפסילתה.
2. יש לקיים דיון בנושא כחלק מדיון בנושא פרויקט הגמר המחקרי בהקדם.
3. מאחר ונדרשת הכרעת האלוף בסוגיה הכוללת, מומלץ להביא את הדברים בפניו ולקבל החלטה בנושא.

בברכה,

תנ"צ ערן קמין - מדריך

המכללה לביטחון לאומי